山堂紀實
作者：張鎡
朝代：宋

paragraphs: 莓苔牆下斑斕長，烟霏谷口依稀上。
晨輝逕奔鳥聲來，夕影屢逢蟾魄晁。
杖拖瘦路鳴敲鏗，天台廬阜著脚行。
中林穩置盤陀石，並坐不與孤雲爭。
疎紅疊翠如先有，霜藤蔓緣驚蛇走。
枝枝葉葉巧相攙，歲寒俱是論心友。
菴前臺上晴最嘉，數杯薄酒聊隨茶。
客來勸主主勸客，醉倒冠履從欹斜。
且道如今誇甚處，見成不是虛排句。
堂前新展假山詩，約齋老子堂中住。